Dansk

APPLE INC.
SOFTWARELICENSAFTALE TIL iLIFE 

DENNE LICENSAFTALE FOR SOFTWARE (I DET FØLGENDE KALDET "LICENS") BØR LÆSES GRUNDIGT IGENNEM FØR IBRUGTAGNING AF APPLE-SOFTWARE. VED AT BRUGE APPLE-SOFTWAREN ERKLÆRER LICENSTAGER SIG INDFORSTÅET MED AT VÆRE UNDERLAGT BETINGELSERNE I NÆRVÆRENDE LICENS. HVIS LICENSTAGER IKKE ØNSKER AT VÆRE BUNDET AF NEDENSTÅENDE LICENS, KAN LICENSTAGER EVT. RETURNERE APPLE-SOFTWAREN TIL KØBSSTEDET OG FÅ KØBSBELØBET REFUNDERET ELLER KLIKKE PÅ "UENIG", HVIS APPLE-SOFTWAREN BLEV HENTET AD ELEKTRONISK VEJ. HVIS APPLE-SOFTWAREN FULGTE MED VED KØB AF HARDWARE, SKAL LICENSTAGER RETURNERE HELE PAKKEN MED HARDWARE OG SOFTWARE FOR AT FÅ KØBSBELØBET REFUNDERET.

VIGTIGT: Denne software må bruges til at reproducere materiale. Licensen berettiger alene til at reproducere materiale, der ikke er undergivet ophavsret, materiale hvor ophavsrettighederne tilhører licenstager eller materiale som licenstager er blevet tilladt eller i øvrigt har ret til lovligt at reproducere. Denne software må også bruges til ekstern adgang til musikarkiver til brug for aflytning mellem computere. Ekstern adgang til musik beskyttet af ophavsret gælder kun lovlig personlig brug eller anden lovlig brug. Såfremt du er i tvivl om, hvorvidt du er berettiget til at reproducere noget materiale, bør du søge juridisk rådgivning.

1. Licens. Apple Inc. eller dets datterselskaber (i det følgende kaldet "Apple") giver hermed licenstager licens til Apple og tredjeparters software, indhold, dokumentation og evt. skrifter, uanset om de forefindes på diskette, som ROM (Read only Memory) eller på andet medie (under ét kaldet "Apple-software"). Apple forbeholder sig alle rettigheder, som ikke udtrykkeligt gives til licenstageren i denne licens. Licenstager ejer mediet, hvorpå Apple-software er indlæst, men Apple og/eller Apples licensgivere bevarer adkomsten til Apple-software. Licenstagers rettigheder i henhold til denne licens omfatter alle softwareopdateringer, som erstatter og/eller supplerer det originale Apple-softwareprodukt, medmindre sådanne opdateringer indeholder en separat licens. 

Adkomst og immaterielle rettigheder til indhold, som vises af Apple-software, eller som Apple-software giver adgang til, indehaves af de respektive ejere af det pågældende indhold. Det pågældende indhold kan være beskyttet af ophavsret eller andre love eller bestemmelser om immaterielle rettigheder og kan være underkastet betingelser for brug af den trediepart, der har leveret indholdet. Denne licensaftale giver ikke licenstager ret til at bruge sådant indhold.

2. Tilladt brug og begrænsninger.  
A. Enkeltbruger. Apple-softwaren gives i licens som en samlet pakke, og licenstager har ret til at installere og anvende Apple-softwaren på én enkelt Apple-computer ad gangen. Licensaftalen tillader ikke, at Apple-softwaren findes på mere end en computer ad gangen, og Apple-software må ikke gøres tilgængelig via netværk, hvor flere computere kan bruge Apple-softwaren samtidig. Apple-softwaren må anvendes til at reproducere materiale såfremt der kun reproduceres materiale, der ikke er undergivet ophavsret, materiale hvor ophavsrettighederne tilhører licenstager eller materiale som licenstager er blevet tilladt eller i øvrigt har ret til lovligt at reproducere. Licenstager må tage én kopi af Apple-softwaren i maskinlæsbar form udelukkende til brug som sikkerhedskopi og forudsat at den pågældende kopi forsynes med de samme oplysninger om copyright og øvrige rettighedsoplysninger, som findes på originaleksemplaret.

B. Familiepakke. Hvis licenstager har købt en iLife Familiepakke, har licenstager ret til at installere og anvende én kopi af Apple-software på op til maksimalt fem (5) Apple-computere ad gangen, under forudsætning af at disse computere findes i den samme husstand og bruges af personer, som bor i denne husstand. En "husstand" er en eller flere personer, der deler den samme beboelse, f.eks. et hjem, en lejlighed, et mobilhjem eller en ejerlejlighed, men dækker også studerende, som hører til den pågældende husstand, men bor separat på universitetsområder. Licensen til familiepakken dækker ikke erhvervsbrugere og kommercielle brugere. 

C. Licenstager har ret til at bruge Apples og tredjeparters lydindhold (“lydindhold”), som findes i eller på anden måde er inkluderet med Apple-software, til fremstilling af originale lydspor til egne video- og lydprojekter uden at betale afgift. Licenstager har ret til at udsende og/eller distribuere lydspor, som er fremstillet vha. Lydindhold, men eksempler, lydsæt eller lydindhold må ikke sælges eller på anden kommerciel vis distribueres individuelt, og de må heller ikke ompakkes helt eller delvist som lydeksempler, lydarkiver, lydeffekter eller musikbrudstykker.

D. Kildekoden til visse dele af Apple-software og de open source-programmer fra tredjeparter, der følger med Apple-softwaren, er blevet eller vil blive gjort tilgængelig af Apple via webstedet om Open Source (http://www.opensource.apple.com/) ("komponenter med åben kode"). Licenstager har kun ret til at foretage ændringer i og erstatte komponenter med åben kode under forudsætning af, at: (i) Den færdige, ændrede Apple-software bruges i stedet for den uændrede Apple-software på en enkelt Apple-computer; og (ii) at licenstager på anden måde overholder betingelserne i denne Licensaftale og evt. relevante licensaftaler for brugen af open source-komponenter. Apple er ikke pligtig at yde nogen form for vedligeholdelse og teknisk eller anden support af den færdige, ændrede Apple-software.

E. Licenstager må ikke og erklærer sig indforstået med ikke at ville give andre mulighed for at kopiere (medmindre det udtrykkeligt er tilladt i henhold til denne licensaftale), dekompilere, “reverse engineer”, adskille, ændre eller afkryptere, forsøge at udskille kildekoden til eller fremstille andre produkter på grundlag af Apple-software eller de tjenester, der leveres af Apple-software, eller dele heraf (medmindre begrænsninger som ovenfor er forbudt af den gældende, lokale lov, eller sådan brug er tilladt i henhold til de licensbetingelser, der gælder for Open Source-komponenter, som følger med Apple-software). Eventuelle forsøg herpå vil være en krænkelse af Apples og dets partneres rettigheder til Apple-software. Hvis licenstager handler i strid med denne begrænsning, kan det føre til sagsanlæg og krav om erstatning.

F. Hvad angår de produkter, der er opført nedenfor i denne paragraf, gælder følgende yderligere licensbetingelser:

i. iTunes Store og andre tjenester. Apple-softwaren kan give adgang til Apples iTunes Store og andre tjenester og websteder fra Apple og tredjeparter (herefter under et kaldet "tjenester"). Brug af disse tjenester kræver Internetadgang og kræver evt. accept af yderligere betingelser og betaling af ekstra gebyrer.

Licenstager erklærer sig indforstået med, at der i forbindelse med brug af disse tjenester kan forekomme indhold, der kan virke anstødeligt, uanstændigt eller vulgært, og at dette indhold evt. ikke er forsynet med en advarsel. Licenstager erklærer sig alligevel indforstået med, at brugen af disse tjenester sker på egen risiko, og at Apple ikke har noget ansvar for indhold, der kan forekomme anstødeligt, uanstændigt eller vulgært. Indholdstyper i iTunes Store (inklusive genrer, undergenrer samt podcast-kategorier og -underkategorier m.m.) og beskrivelser har kun oplysende karakter, og licenstager erklærer sig indforstået med, at Apple ikke yder nogen garanti med hensyn til deres nøjagtighed.

Licenstager erklærer sig indforstået med, at tjenesterne, inklusive – men ikke begrænset til – grafik, lydklip og redaktionelt indhold og materiale, der ejes af Apple og/eller Apples licensgivere, er forsynet med oplysninger om ophavsret og er beskyttet af loven om immaterielle rettigheder og andre love, inklusive – men ikke begrænset til – loven om ophavsret. Licenstager erklærer sig desuden indforstået med ikke at ville benytte disse oplysninger eller materialer på en måde, som er i strid med betingelserne for brug af disse tjenester. Tjenesterne eller dele heraf må ikke reproduceres på nogen måde. Licenstager erklærer sig indforstået med ikke at ville ændre, udleje, lease, udlåne, sælge, distribuere eller fremstille materiale på grundlag af disse tjenester og ikke at ville benytte tjenesterne på ulovlig vis, inklusive – men ikke begrænset til – ved hjælp af ulovlig netværksindtrængen eller overbelastning af netværket. 

Derudover findes de tjenester, der er tilgængelige fra Apple-software, evt. ikke på alle sprog eller i alle lande. Apple yder ingen garanti for, at disse tjenester er anstændige eller er tilgængelige og kan bruges på et bestemt sted. Hvis licenstager vælger at bruge disse tjenester, sker det på eget initiativ, og licenstager er selv ansvarlig for at overholde de relevante love, inklusive – men ikke begrænset til – de relevante lokale love. 

Apple og dets licensgivere forbeholder sig ret til at ændre, stoppe, fjerne eller slå adgang til tjenester fra uden varsel. Apple er under ingen omstændigheder ansvarlig for tab, der skyldes, at der ikke længere er adgang til disse tjenester. Apple kan desuden fastsætte begrænsninger med hensyn til brugen af og adgang til visse tjenester uden varsel, og uden at det medfører erstatningsansvar. 

ii. GarageBand/Jam Pack-software. Licenstager har ret til at bruge Apples og tredjeparters lydsløjfer ("Lydindhold"), som ligger i eller på anden måde leveres med Apple-software, til fremstilling af originale lydspor til video- og lydprojekter uden at betale afgift. Licenstager har ret til at udsende og/eller distribuere lydspor, som er oprettet vha. Lydindhold, men individuelle eksempler, lydsæt og lydsløjfer må ikke sælges eller distribueres på anden kommerciel vis, og de må heller ikke ompakkes helt eller delvist som lydeksempler, lydbiblioteker, lydeffekter eller musikbrudstykker. 

Lektioner fra kunstnere er kun beregnet til personlig musikalsk brug og må ikke benyttes til andre formål. Lektioner fra kunstnere må ikke distribueres helt eller delvist på kommerciel eller anden vis, i nogen formater eller på nogen måde. Færdighedsniveauerne til Lektioner fra kunstnere (begynder, medium, avanceret) og beskrivelserne af dem har kun oplysende karakter, og licenstager erklærer sig indforstået med, at Apple ikke yder nogen garanti for deres nøjagtighed. Funktionen Lær at spille, inklusive Lektioner fra kunstnere, kræver musikinstrumenter. 

iii. iWeb-software. Denne licens giver kun licenstager ret til at bruge denne software til at inkludere musik, fotografier, billeder, podcasts, video og andet indhold på en webside, hvis licenstager har ophavsret og andre rettigheder til materialet, har indhentet tilladelse til at bruge materialet fra andre eller på anden måde har ret til at bruge materialet lovligt på websiden. Det anbefales at søge juridisk bistand, hvis der er tvivl om, hvorvidt bestemt indhold må bruges på websiden.

iv. iMovie-software. Licenstager erklærer sig indforstået med, at resultaterne af brug af funktionen til videostabilisering kan variere, og at det evt. ikke er muligt at stabilisere video, afhængigt af videoindholdets kvalitet. Kortgrafik inkluderer evt. ikke alle byer, lande eller interessepunkter. 

v. iPhoto-software. Licenstager erklærer sig indforstået med, at resultatet af brugen af funktionen Faces til ansigtsgenkendelse kan variere. Brug af vise iPhoto-funktioner afhænger af kameraets funktioner. Licenstager erklærer sig indforstået med, at overførsel af fotografier til en tredjeparts tjeneste kræver accept af betingelserne for brug af den pågældende tjeneste. Når licenstager overfører fotografier til eller fra en sådan tjeneste, vil iPhoto-software også synkronisere iPhotos oplysninger med de fotooplysninger, som findes på den pågældende tjeneste, hvilket kan medføre tab af fotooplysninger i iPhoto. Kontroller iPhoto-indstillingerne, og læs flere oplysninger i dokumentationen. Lokalitetsdata er evt. ikke tilgængelige for alle områder og leveres udelukkende som en praktisk service. Apple og dets leverandører af indhold yder ingen garanti for, at de lokalitetsdata, der vises af tjenesterne, er tilgængelige, nøjagtige, fuldstændige, pålidelige eller relevante.

vi. MobileMe-tjenesten. Licenstager erklærer sig indforstået med, at betingelserne for brug af MobileMe-tjenesten gælder for alle materialer, der publiceres via Apple-software til licenstagers MobileMe-konto, hvad enten de publiceres af licenstager eller andre. Brugen af MobileMe-tjenesten er underlagt følgende ekstra betingelser: Betingelserne for brug af MobileMe-tjenesten på http://www.apple.com/legal/mobileme og Apples politik med hensyn til beskyttelse af kunders identitet på http://www.apple.com/dk/legal/privacy.

G. Apple-software må bruges til kopiering af materiale, som ikke er beskyttet af ophavsret; materiale, som licenstager ejer rettighederne til; og materiale, som licenstager har ret til – eller fået tilladelse til – at kopiere. Adkomst og immaterielle rettigheder til indhold, der vises eller gøres tilgængeligt via Apple-software, tilhører de respektive ejere af indholdet. Det pågældende indhold kan være beskyttet af ophavsret eller andre love og forordninger om immaterielle rettigheder og kan være underlagt betingelser for brug fra den tredjepart, der har leveret indholdet. Licenstager må ikke kommercielt eller på anden vis bruge, udskille eller distribuere evt. fotografier, billeder, grafik, udsmykning eller lignende aktiver alene (“digitalt billedmateriale”), som findes i eller leveres som en del af Apple-software, eller på anden vis bruge digitalt billedmateriale uden for den kontekst, hvor det er beregnet til brug som en del af Apple-software.

H. Apple har som en del af Apple-software givet adgang til bestemt software eller bestemte tjenester fra tredjeparter af praktiske årsager. I den udstrækning Apple-software indeholder eller giver adgang til software eller tjenester fra tredjeparter, har Apple ingen udtrykkelig eller underforstået forpligtelse til at yde teknisk eller anden support til denne software eller disse tjenester. Kontakt forhandleren, producenten eller udbyderen af den pågældende software eller tjeneste for at få teknisk support og kundeservice til vedkommendes software, tjenester og/eller produkter.

3. Overdragelse. Licenstager må ikke udleje, lease, udlåne eller give andre rettigheder til brug af Apple-software. Licenstager må dog én gang overdrage alle licensrettigheder til Apple-software til en trediepart under følgende forudsætninger: (i) Overdragelsen skal omfatte al Apple-software, herunder alle enkelte komponenter, de originale medier, trykt dokumentation samt denne licens. (ii) Licenstageren må ikke beholde nogen kopier af Apple-software eller dele heraf, herunder kopier på computere eller andre lagringsenheder. (iii) Den part, som modtager Apple-software, skal læse og acceptere vilkår og betingelser i nærværende licens. Alle komponenter i Apple-software leveres som en del af en samlet pakke og må ikke adskilles fra denne pakke og distribueres som selvstændige programmer.

Opdateringer: Hvis en Apple-softwareopdatering udgør en komplet installering og helt erstatter en ældre version af Apple-software, som licenstager har licens til, må begge versioner af Apple-software ikke bruges samtidig, og de må ikke overdrages.

Kopier, der ikke må videresælges: Uanset de øvrige betingelser i denne licens må Apple-software, der leveres gratis til licenstager som led i et tilbud eller en kampagne, kun bruges til demonstrations-, test- og evalueringsformål og må under ingen omstændigheder videresælges.

Kopier til akademisk brug: Hvis pakken med Apple-softwaren leveres med en mærkat til akademisk brug, eller hvis licenstager har fået Apple-software med uddannelsesrabat, skal licenstager være en godkendt uddannelsesslutbruger for at kunne bruge Apple-software. "Godkendte uddannelsesslutbrugere" dækker over studerende, faktultetsansatte, ansatte og administrativt personale, der læser på og/eller arbejder på en uddannelsesinistitution, f.eks. universiteter, højskoler, privat- eller folkeskoler.

4. Tilladelse til brug af data. 
A. Licenstager erklærer sig indforstået med, at Apple og dets datterselskaber må indsamle og bruge tekniske og lignende oplysninger, inklusive – men ikke begrænset til – tekniske oplysninger om computeren, systemet og programmer samt ydre enheder. Disse oplysninger indsamles regelmæssigt med henblik på at levere softwareopdateringer, produktsupport og andre tjenester til licenstager (om muligt) i forbindelse med Apple-software og med henblik på at kontrollere, at betingelserne i denne licensaftale overholdes. Apple må bruge disse oplysninger, så længe de er i en form, som ikke identificerer licenstager personligt, med henblik på at forbedre vores produkter og levere tjenester og teknologier til licenstager.

B. Apple leverer via iLife evt. tjenester, som kræver brug af lokalitetsoplysninger. Med henblik på at forbedre disse tjenester og vores produkter, tjenester og teknologier vil Apple og dets partnere evt. sende, indsamle, vedligeholde, behandle og bruge licenstagers lokalitetsdata. Ved at bruge lokalitetsbaserede tjenester i iLife erklærer licenstager sig indforstået med, at Apple og dets partnere sender, indsamler, opbevarer, behandler og bruger licenstagers lokalitetsdata til at levere disse tjenester og til at forbedre vores produkter, tjenester og teknologier. Lokalitetsdata indsamles på en måde, som ikke gør det muligt at identificere licenstager personligt. Licenstager kan altid trække sin tilladelse tilbage ved at undlade at benytte de lokalitetsbaserede funktioner.

5. Ophør. Denne licensaftale er gældende, indtil den opsiges. Licenstagers rettigheder i henhold til denne licensaftale ophører uden varsel, hvis licenstager ikke overholder betingelserne i aftalen. Når aftalen ophører, skal licenstager ophøre med at bruge Apple-software og destruere alle kopier af Apple-software eller dele heraf.

6. Begrænset reklamationsret for medier. Apple garanterer, at de medier, på hvilke Apple-software er indlæst, ved licenstagers normale anvendelse er frie for mangler i materialet og udførelsen i en periode på 90 dage fra det af licenstager dokumenterede købstidspunkt. I denne periode reparerer (eller ombytter) Apple uden beregning de medier, som måtte vise sig mangelfulde, forudsat at licenstager returnerer dem til Apple eller en Apple-forhandler med et bevis for, hvornår produktet er indkøbt. DENNE BEGRÆNSEDE REKLAMATIONSRET OG EVT. STILTIENDE GARANTIER FOR MEDIER, INKLUSIVE - MEN IKKE BEGRÆNSET TIL - INDIREKTE GARANTIER FOR SALGBARHED, KVALITET OG EGNETHED TIL BESTEMTE FORMÅL, GÆLDER I HALVFEMS (90) DAGE FRA KØBSDATOEN. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR. DEN BEGRÆNSEDE GARANTI I DETTE DOKUMENT ER DEN ENESTE GARANTI, SOM YDES TIL LICENSTAGER, OG ERSTATTER ENHVER ANDEN GARANTI, DER MÅTTE FREMGÅ AF DOKUMENTATIONEN ELLER EMBALLAGEN. DEN BEGRÆNSEDE GARANTI GIVER LICENSTAGEREN NÆRMERE ANGIVNE RETTIGHEDER, OG LICENSTAGEREN KAN HERUDOVER - AFHÆNGIGT AF LOKALE RETSREGLER - HAVE YDERLIGERE RETTIGHEDER.

7. Ingen reklamationsret. 
A. LICENSTAGER ERKLÆRER SIG INDFORSTÅET MED, AT DET HELT ER DENNES EGEN BESLUTNING OG PÅ DENNES RISIKO AT ANVENDE DEN AF NÆRVÆRENDE LICENSAFTALE OMFATTEDE APPLE-SOFTWARE OG TILHØRENDE TJENESTER. APPLE-SOFTWARE OG TJENESTER LEVERES SOM DISSE "ER OG FOREFINDES" UDEN GARANTI FOR FUNKTION ELLER ANDEN EGENSKAB, OG APPLE OG APPLES LICENSGIVERE (I PKT. 7 OG 8 UNDER ET KALDET "APPLE") FRASKRIVER SIG HERMED ENHVER GARANTI I FORBINDELSE MED APPLE-SOFTWARE OG TJENESTER, INKLUSIVE – MEN IKKE BEGRÆNSET TIL – ENHVER GARANTI FOR GODT KØBMANDSKAB, EGNETHED TIL BESTEMTE FORMÅL OG UFORSTYRRET BESIDDELSE ELLER ENHVER GARANTI FOR, AT TREDJEPARTERS RETTIGHEDER IKKE KRÆNKES. APPLE YDER INGEN GARANTI FOR, AT LICENSTAGERS BRUG AF APPLE-SOFTWARE ELLER TJENESTER VIL FORLØBE UDEN FORSTYRRELSE, AT FUNKTIONERNE I APPLE-SOFTWARE ELLER TJENESTER VIL OPFYLDE LICENSTAGERS KRAV, AT BRUGEN AF APPLE-SOFTWARE ELLER TJENESTER VIL SKE UDEN AFBRYDELSER ELLER VÆRE FEJLFRI, ELLER AT EVT. FEJL I APPLE-SOFTWARE ELLER TJENESTER VIL BLIVE RETTET. LICENSTAGER ERKLÆRER SIG DESUDEN INDFORSTÅET MED, AT APPLE-SOFTWARE OG TJENESTER IKKE ER BEREGNET ELLER EGNET TIL BRUG I SITUATIONER ELLER OMGIVELSER, HVOR FEJL ELLER UNØJAGTIGHEDER I INDHOLD, DATA ELLER OPLYSNINGER, DER LEVERES AF APPLE-SOFTWARE ELLER TJENESTER, KAN MEDFØRE DØDSFALD, PERSONSKADE, OMFATTENDE FYSISKE ØDELÆGGELSER ELLER MILJØSKADER, INKLUSIVE – MEN IKKE BEGRÆNSET TIL – DRIFT AF ATOMREAKTORER, NAVIGATIONSSYSTEMER TIL LUFTFART, KOMMUNIKATIONSSYSTEMER, SYSTEMER TIL STYRING AF LUFTTRAFIKKEN, RESPIRATORER ELLER VÅBENSYSTEMER. INGEN MUNDTLIGE ELLER SKRIFTLIGE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN I NOGET TILFÆLDE TRÆDE I STEDET FOR BETINGELSERNE I DENNE LICENS. SKULLE APPLE-SOFTWARE ELLER TJENESTER VISE SIG AT VÆRE DEFEKTE, PÅHVILER DET LICENSTAGER AT INDESTÅ FOR ALLE OMKOSTNINGER I FORBINDELSE MED SERVICERING, REPARATION ELLER RETTELSE. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR. 

B. Licenstager erklærer sig indforstået med, at Apple ikke yder nogen garantier med hensyn til websteder eller oplysninger, der vises eller gøres tilgængelige via Apple-software, tjenester eller webtjenester, der udføres af Apple-software i forbindelse med disse steder eller oplysninger. Visse tjenester kan inkludere materiale fra tredjeparter. Licenstager erklærer sig indforstået med, at Apple ikke har noget ansvar for at undersøge eller vurdere indholdet eller nøjagtigheden, fuldstændigheden, aktualiteten, gyldigheden eller kvaliteten af tredjeparters materiale. Apple yder ingen garanti for, anbefaler ikke og er ikke ansvarlig for tredjeparters materiale eller for tredjeparters øvrige produkter og tjenester. Licenstager erklærer sig indforstået med ikke at ville bruge nogen materialer fra tredjeparter på en måde, som kan krænke andre parters rettigheder, og at Apple ikke har noget ansvar for licenstagers brug af disse materialer. Apple, dets agenter, partnere og datterselskaber er på ingen måde, hverken direkte eller indirekte, ansvarlig over for licenstager eller andre personer for indhold, der modtages via Apple-software eller tjenester eller for unøjagtigheder, fejl og udeladelser i materialet. 

8. Begrænsning af ansvar. APPLE ER UNDER INGEN OMSTÆNDIGHEDER, HELLER IKKE I TILFÆLDE AF UAGTSOMHED, ERSTATNINGSPLIGTIG FOR TILFÆLDIGE ELLER SPECIELLE SKADER, FØLGESKADER (HERUNDER DRIFTSTAB), TAB AF DATA ELLER INDIREKTE SKADER, DER MÅTTE OPSTÅ SOM RESULTATET AF BRUG/IKKE BRUG AF APPLE-SOFTWARE ELLER TJENESTER, UANSET OM APPLE ELLER EN REPRÆSENTANT FOR APPLE ER BLEVET ADVISERET OM MULIGHEDEN FOR SÅDANNE SKADER. BEGRÆNSNINGEN I ANSVAR FOR PERSONSKADER OG FØLGESKADER GÆLDER DOG ALENE I DEN UDSTRÆKNING, UFRAVIGELIGE LOVBESTEMMELSER IKKE FORHINDRER BEGRÆNSNING. Apples samlede erstatningspligt over for licenstager for enhver skade, ethvert tab eller foranstaltninger kan maksimalt udgøre $50,00. Ovenstående begrænsning af Apples ansvar gælder alene i den udstrækning, ufravigelige lovbestemmelser ikke er til hinder herfor.

9. Eksportkontrol. Licenstager må kun bruge og eksportere eller reeksportere Apple-softwaren i overensstemmelse med gældende amerikansk lov og med gældende lov i det land, hvor Apple-softwaren blev købt. I særdeleshed – men ikke begrænset til – må Apple-software ikke eksporteres eller reeksporteres (a) til lande, som er underlagt handelsboykot fra USA, eller (b) til personer opført på det amerikanske finansministeriums liste over "Specially Designated Nationals" eller på det amerikanske handelsministeriums "Denied Person's List or Entity List". Ved at bruge Apple-software garanterer licenstager ikke at være bosiddende i et af ovennævnte lande eller være opført på nogen af ovennævnte lister. Licenstager erklærer sig desuden indforstået med ikke at ville bruge Apple-software til forbudte formål i henhold til gældende amerikansk lov, inklusive – men ikke begrænset til – udvikling, design og fremstilling af missiler og kernevåben samt kemiske eller biologiske våben.

10. Amerikanske offentlige myndigheder som slutbrugere. Apple-software og tilhørende dokumentation er defineret som "Commercial Items" i henhold til 48 C.F.R. §2.101 og som bestående af "Commercial Computer Software" og "Commercial Computer Software Documentation" i henhold til 48 C.F.R. §12.212 eller 48 C.F.R. §227.7202. I henhold til 48 C.F.R. §12.212 og 48 C.F.R. §227.7202-1 til 227.7202-4gives amerikanske offentlige myndigheder som slutbrugere licens til "Commercial Computer Software" og "Commercial Computer Software Documentation" (i) kun som "Commercial Items" (ii) og kun med de rettigheder, som andre slutbrugere har i henhold til denne licensaftale. Alle rettigheder til upubliceret materiale forbeholdes i henhold til den amerikanske lov om ophavsret.

11. Gældende lovgivning og tilsidesættelse af betemmelser. Denne licensaftale er underlagt lovgivning for staten Californien i USA, og licensaftalen gælder som andre aftaler indgået i Californien mellem borgere i Californien. Licensaftalen er ikke underlagt FN-konventionen vedr. aftaler om internationale løsørekøb. Hvis en retsinstans skulle finde, at en paragraf eller en del af en paragraf i denne licensaftale er i modstrid med gældende ret, skal resten af denne licensaftale stadig gælde i fuldt omfang. 

12. Komplet licensaftale; sprogforrang. Licenstager erklærer sig indforstået med, at nærværende licensaftale udgør den eneste aftale mellem parterne, uafhængig af eventuelle tidligere eller nuværende aftaler eller udtalelser. Ingen tilføjelser eller ændringer til denne licensaftale vil være bindende, medmindre de er udfærdiget skriftligt og underskrevet af Apple. Alle oversættelser af denne licens foretages pga. lokale lovkrav, og i tilfælde af uoverensstemmelse mellem den engelske version af licensaftalen og den oversatte version er den engelske version altid den gældende.

13. Oplysninger om tredjeparter. 
A. Dele af Apple-softwaren bruger eller inkluderer software fra tredjeparter og andet materiale, der er beskyttet af ophavsret. Oplysninger om rettigheder, licensbetingelser og ansvarsfraskrivelser til dette materiale findes i den elektroniske dokumentation til Apple-software, og brugen af dette materiale er underlagt de respektive rettighedshaveres betingelser. 

B. Bemærkning om MPEG-2. Hvis Apple-softwaren indeholder MPEG-2-funktioner, gælder følgende betingelser: ENHVER BRUG AF DETTE PRODUKT TIL ANDET END PERSONLIGE FORMÅL I OVERENSSTEMMELSE MED MPEG-2-STANDARDEN TIL KODNING AF VIDEODATA TIL PAKKEDE MEDIER ER FORBUDT, MEDMINDRE DER FORELIGGER EN LICENS TIL DE RELEVANTE MPEG-2-PATENTER, SOM KAN INDHENTES FRA MPEG LA, L.L.C, 250 STEELE STREET, SUITE 300, DENVER, COLORADO 80206. 

C. Brug af MPEG-4. Dette produkt gives i licens i henhold til MPEG-4 Systems Patent Portfolio License til kodning i overensstemmelse med MPEG-4-systemstandarden. Dog kræves en ekstra licens og betaling af afgift for kodning i forbindelse med (i) data, der lagres på eller kopieres til fysiske medier, hvis der er betalt en afgift pr. titel, og/eller (ii) data, som overføres til en slutbruger med henblik på permanent lagring og/eller brug, hvis der er betalt en afgift pr. titel. Ekstra licenser kan indhentes fra MPEG LA, LLC. Der findes flere oplysninger på adressen http://www.mpegla.com. 

Dette produkt gives i licens i henhold til MPEG-4 Visual Patent Portfolio License til personlig og ikke kommerciel brug af en almindelig forbruger i forbindelse med (i) kodning af video i overensstemmelse med MPEG-4 Visual Standard (“MPEG-4-video”) og/eller (ii) afkodning af MPEG-4-video, som er kodet af en almindelig forbruger som led i personlig og ikke kommerciel aktivitet, og/eller MPEG-4-video, som leveres af en videoudbyder i overensstemmelse med en licens fra MPEG LA. Der er ikke givet nogen licens, hverken direkte eller indirekte, til nogen anden brug. 

Der kan indhentes flere oplysninger, inklusive oplysninger om reklame-, intern og kommerciel brug og licens hertil, fra MPEG LA, LLC. Se http://www.mpegla.com. Der findes svar på hyppigt stillede spørgsmål om afgift for brugen i henhold til MPEG LA Visual Patent Portfolio License på adressen www.apple.com/mpeg4 eller www.apple.com/quicktime/products/qt/faq.html.

D. Bemærkning om H.264/AVC. Hvis Apple-software indeholder funktioner til AVC-kodning og/eller -afkodning, kræver kommerciel brug af H.264/AVC yderligere licens, og følgende betingelser gælder: LICENSEN TIL AVC-FUNKTIONERNE I DETTE PRODUKT GÆLDER KUN TIL PERSONLIG OG IKKE KOMMERCIEL BRUG TIL AT (i) KODE VIDEO I OVERENSSTEMMELSE MED AVC-STANDARDEN ("AVC-VIDEO") OG/ELLER (ii) AFKODE AVC-VIDEO, DER ER KODET AF EN BRUGER SOM ET LED I PERSONLIGE OG IKKE KOMMERCIELLE AKTIVITETER, OG/ELLER AVC-VIDEO, SOM ER LEVERET AF EN VIDEOUDBYDER MED LICENS TIL AT LEVERE AVC-VIDEO. OPLYSNINGER OM ANDEN BRUG OG LICENSER KAN INDHENTES FRA MPEG LA L.L.C. SE HTTP://WWW.MPEGLA.COM. 

E. Bemærkning om AMR. AMR-funktionerne (Adaptive Multi-Rate) til kodning og afkodning i dette produkt gives ikke i licens til brug i forbindelse med mobiltelefonopkald eller til brug i telefoniprodukter, der er baseret på QuickTime-arkitekturen til Windows-platformen. AMR-funktionerne til kodning og afkodning i dette produkt gives heller ikke i licens til brug i en cellulær infrastruktur til kommunikation, inklusive baser, kontrolenheder til baser/kontrolenheder til radionetværk, omstillingscentre og gateways til og fra det offentlige telefonnet.

14. Brugsvilkår for software og tjenesteydelser leveret af tredjepart.
A. Gracenote-licens og -brugsvilkår. Dette iTunes program indeholder software fra Gracenote, Inc. fra Berkeley, Californien ("Gracenote"). Med softwaren fra Gracenote ("Gracenote CDDB Client") kan Apple-softwaren foretage identifikation af diske online og hente musikrelateret information, f.eks. navn, kunstner, titel og albumtitel ("Gracenote Data") fra online-servere ("Gracenote CDDB Servers"), samt udføre andre handlinger. Du må kun bruge Gracenote Data vha. slutbrugerfunktioner i Apple-softwaren.

Licenstager erklærer, at licenstager alene vil anvende Gracenote Data, Gracenote CDDB Client og Gracenote CDDB Servers til licenstagers ikke-kommercielle, personlige brug. Licenstager må ikke overdrage, kopiere, overføre eller transmittere Gracenote CDDB Client eller nogen del af Gracenote Data til tredjepart. LICENSTAGER ERKLÆRER SIG INDFORSTÅET MED IKKE AT VILLE ANVENDE ELLER UDNYTTE GRACENOTE DATA, GRACENOTE CDDB CLIENT ELLER GRACENOTE CDDB SERVERS UD OVER DEN HERI UDTRYKKELIGT TILLADTE BRUG.

Licenstager erklærer sig indforstået med, at licenstagers ikke-eksklusive licens til at anvende Gracenote Data, Gracenote CDDB Client og Gracenote CDDB Servers vil ophøre, hvis licenstager overtræder betingelserne for licensen. Hvis licensen ophører, skal licenstager straks ophøre med enhver anvendelse af Gracenote Data, Gracenote CDDB Client og Gracenote CDDB Servers. Gracenote forbeholder sig alle rettigheder til Gracenote Data, Gracenote CDDB Client og Gracenote CDDB Servers, herunder ejendomsret. Gracenote vil under ingen omstændigheder kunne gøres ansvarlig for betaling til licenstager for evt. oplysninger givet af licenstager. Licenstager erklærer sig indforstået med, at Gracenote, Inc. kan gøre sine rettigheder ifølge aftalen gældende direkte over for licenstager i Gracenotes eget navn.

Gracenote CDDB Service bruger en entydig identifikation til at holde styr på forespørgsler til statistiske formål. Formålet med et tilfældigt identifikationsnummer er at sikre, at Gracenote CDDB Service kan optælle forespørgsler uden at vide noget om brugeren. Du kan få flere oplysninger, hvis du besøger http://www.gracenote/com/corporate/mrs2privacy.html, som indeholder Gracenote CDDB Services oplysninger om beskyttelse af identitet. 

Gracenote CDDB Client og enhver Gracenote Data-komponent bliver givet i licens som de "er og forefindes". Gracenote afgiver ingen garantier, hverken udtrykkelige eller stiltiende, for nøjagtigheden af nogen Gracenote Data fra Gracenote CDDB Servers. Gracenote forbeholder sig ret til at slette data fra Gracenote CDDB Servers og til at ændre datakategorierne i hvilket som helst tilfælde, hvor Gracenote finder det nødvendigt. Der gives ingen garanti for, at Gracenote CDDB Client eller Gracenote CDDB Servers er uden fejl eller vil fungere uden afbrydelser. Gracenote er ikke forpligtet til at levere nye forbedrede eller yderligere datatyper eller datakategorier – som Gracenote måtte vælge at kunne levere i fremtiden og kan til enhver tid indstille sine online-tjenester – til licenstager.

GRACENOTE FRASKRIVER SIG ENHVER UDTRYKKELIG ELLER STILTIENDE GARANTI INKLUSIVE, MEN IKKE BEGRÆNSET TIL, GARANTI FOR SALGBARHED, EGNETHED TIL ET BESTEMT FORMÅL OG GARANTI FOR, AT TREJDEPARTS RETTIGHEDER IKKE KRÆNKES. Gracenote yder ingen garanti for de resultater, licenstager opnår ved anvendelsen af Gracenote CDDB Client eller nogen Gracenote CDDB Server. GRACENOTE ER UNDER INGEN OMSTÆNDIGHEDER ANSVARLIG FOR FØLGESKADER ELLER HÆNDELIGE SKADER ELLER ERSTATNINGSPLIGTIG FOR TABT FORTJENESTE ELLER TABT INDTJENING.

B. Licens og brugsvilkår for Kerbango Tuning Services.
Brugsvilkår. Ved at bruge 3Com Corporations ("3Com") Kerbango Tuning Service ("Kerbango Tuning Service") erklærer licenstager sig indforstået med at være underlagt følgende brugsvilkår og -betingelser: 

3Com links. Hjemmesider, der fremkommer som søgeresultater, eller hjemmesider, der henvises til via Kerbango Tuning Service, ejes og drives af enkeltpersoner og/eller firmaer, som ligger udenfor 3Coms kontrol. 3Com har intet ansvar for indholdet af hjemmesider, der vises som søgeresultater, eller hjemmesider, der henvises til via Kerbango Tuning Service.

Kun personlig brug. Kerbango Tuning Service stilles udelukkende til rådighed til licenstagers personlige, ikke-kommercielle brug. Brug af Kerbango Tuning Service i forbindelse med omsætning af varer eller tjenesteydelser eller til at øge trafikken på licenstagers hjemmeside med kommercielle formål for øje – såsom til markedsføring af varer eller tjenesteydelser – er udtrykkeligt forbudt. Licenstager må ikke omformatere og fremføre resultaterne af en Kerbango Tuning Service-søgning eller vise 3Coms Kerbango-hjemmeside eller resultatsider fra Kerbango Tuning Service på licenstagers hjemmeside eller sende automatiserede forespørgsler til Kerbangos system uden udtrykkelig tilladelse fra 3Com.

Såfremt licenstager ønsker at benytte Kerbango Tuning Service i kommercielt øjemed, skal der indgås en aftale med 3Com herom. Kontakt sales@kerbango.com for at få flere oplysninger. 

Ændringer i brugsvilkår eller i Kerbango Tuning Service. 3Com er berettiget til at ændre eller foretage afbrydelser i tjenesten uden varsel og uanset årsagen, hvilket indebærer retten til at afbryde tjenesten med eller uden varsel, uden at ifalde ansvar herfor over for licenstageren, nogen anden bruger eller tredjepart. 3Com forbeholder sig ret til at ændre brugsvilkårene uden varsel.

Fraskrivelse af ansvar. 3Com fraskriver sig ethvert ansvar for nøjagtighed, indhold, fuldstændighed, lovlighed, driftssikkerhed, funktionsdygtighed og tilgængelighed af oplysninger eller materiale fremkommet som resultat via Kerbango Tuning Service. 3Com fraskriver sig ethvert ansvar for sletning, fejl ved arkivering og fejl i leveringen af data og materiale eller forsinkelse heri. 3Com fraskriver sig ethvert ansvar for skader, der måtte opstå som følge af hentning eller anvendelse af data eller materiale på Internet via Kerbango Tuning Service. 

KERBANGO TUNING SERVICE LEVERES SOM DEN "ER OG FOREFINDES" UDEN GARANTIER AF NOGEN ART. 3COM FRASKRIVER SIG UDTRYKKELIGT – I SÅ VID EN UDSTRÆKNING DET ER MULIGT – ENHVER UDTRYKKELIG, UNDERFORSTÅET ELLER LOVHJEMLET GARANTI, HERUNDER – MEN IKKE BEGRÆNSET TIL – GARANTIER FOR SALGBARHED, EGNETHED TIL ET BESTEMT FORMÅL OG FOR, AT TREDJEPARTS RETTIGHEDER IKKE KRÆNKES. 3COM FRASKRIVER SIG ETHVERT ANSVAR FOR SIKKERHED, DRIFTSSIKKERHED, ANVENDELIGHED OG YDEEVNE I FORBINDELSE MED BRUG AF KERBANGO TUNING SERVICE. 3COM FRASKRIVER SIG ETHVERT ANSVAR FOR OPLYSNINGER ELLER RÅD, SOM LICENSTAGER MÅTTE OPNÅ VIA KERBANGO TUNING SERVICE. 3COM FRASKRIVER SIG ETHVERT ANSVAR FOR TJENESTYDELSER ELLER VARER, DER MODTAGES VIA ELLER ANNONCERES PÅ KERBANGO TUNING SERVICE ELLER MODTAGES VIA HENVISNINGER FRA KERBANGO TUNING SERVICE, SAMT FOR ALLE OPLYSNINGER ELLER RÅD, DER MODTAGES VIA HENVISNINGER FRA KERBANGO TUNING SERVICE. 

LICENSTAGER ERKLÆRER SIG INDFORSTÅET MED, AT MATERIALE ELLER DATA, DER HENTES ELLER MODTAGES VIA KERBANGO TUNING SERVICE, ANVENDES FOR LICENSTAGERS EGEN RISIKO OG PÅ EGET ANSVAR, OG AT ALENE LICENSTAGER ER ANSVARLIG FOR EVENTUELLE SKADER PÅ LICENSTAGERS COMPUTERSYSTEM ELLER TAB AF DATA, DER MÅTTE OPSTÅ SOM FØLGE AF, AT SÅDANT MATERIALE ELLER SÅDANNE DATA HENTES. 

I VISSE LANDE ER EN SÅDAN FRASKRIVELSE AF UNDERFORSTÅEDE GARANTIER IKKE LOVLIG, HVILKET KAN BEVIRKE, AT OVENNÆVNTE ANSVARSFRASKRIVELSER OG -BEGRÆNSNINGER IKKE GÆLDER FOR LICENSTAGER. LICENSTAGEREN KAN HERUDOVER HAVE ANDRE RETTIGHEDER AFHÆNGIGT AF LOKALE RETSREGLER. 

Ansvarsbegrænsning. 3COM ER UNDER INGEN OMSTÆNDIGHEDER ANSVARLIG FOR FEJL, DER SKYLDES EN BRUGERS ANVENDELSE AF KERBANGO TUNING SERVICE ELLER TILTRO TIL DENNE, UANSET OM EN SÅDAN ANVENDELSE ELLER TILTRO MÅTTE VÆRE RIGTIG ELLER FORKERT I HENHOLD TIL LICENSEN OG BETINGELSERNE FOR DENS ANVENDELSE. DENNE BEGRÆNSNING AF ANSVAR GÆLDER FOR FREMSÆTTELSE AF KRAV OM ERSTATNING FOR DIREKTE, INDIREKTE, ELLER HÆNDELIGE SKADER, FØLGESKADER, ELLER ENHVER ANDEN FORM FOR ERSTATNING UANSET ÅRSAG, OG UANSET OM ANSVARSGRUNDLAGET ER GARANTI, I ELLER UDEN FOR KONTRAKT (HERUNDER ANSVAR FOR UAGTSOMHED) ELLER ANDET (UAGTET AT 3COM MÅTTE VÆRE ADVISERET OM MULIGHEDEN FOR SKADER ELLER FREMSÆTTELSE AF SÅDANNE KRAV). DENNE BEGRÆNSNING AF ANSVAR GÆLDER, UANSET OM SKADERNE ELLER ERSTATNINGSKRAVENE SKYLDES RIGTIG ELLER FORKERT ANVENDELSE AF ELLER TILTRO TIL KERBANGO TUNING SERVICE, MANGLENDE EVNE TIL AT BRUGE KERBANGO TUNING SERVICE ELLER MIDLERTIDIGE ELLER LANGVARIGE AFBRYDELSER ELLER OPHØR AF KERBANGO TUNING SERVICE (INKLUSIVE SKADER, DER ER PÅFØRT AF TREDJEPART). DENNE BEGRÆNSNING GÆLDER OGSÅ I FORHOLD TIL SKADER ELLER ERSTATNINGSKRAV, DER SKYLDES TJENESTEYDELSER ELLER VARER, DER ER MODTAGET VIA ELLER ANNONCERET PÅ KERBANGO TUNING SERVICE ELLER ER MODTAGET SOM FØLGE AF BRUG AF HENVISNINGER FRA KERBANGO TUNING SERVICE, SAMT I FORHOLD TIL SKADER ELLER ERSTATNINGSKRAV, DER SKYLDES OPLYSNINGER ELLER RÅD MODTAGET VIA ELLER ANNONCERET PÅ KERBANGO TUNING SERVICE ELLER MODTAGET VIA HENVISNINGER FRA KERBANGO TUNING SERVICE. DENNE ANSVARSBEGRÆNSNING GÆLDER ENDVIDERE I FULDT OMFANG, FOR SÅ VIDT ANGÅR UDGIFTER TIL ANSKAFFELSE AF ERSTATNINGSVARER ELLER -TJENESTER, KRAV OM ERSTATNING FOR DRIFTSTAB ELLER TAB AF DATA. ANSVARSBEGRÆNSNINGEN SKAL GÆLDE FOR SÅVEL KERBANGO TUNING SERVICEs KORREKTE YDEEVNE SOM FOR FEJL HERI, ELLER FOR FEJL I ELLER VEDRØRENDE ENHVER OPLYSNING, VARE ELLER TJENESTEYDELSE, DER VISES ELLER HENVISES TIL PÅ KERBANGO TUNING SERVICE ELLER PÅ ANDEN VIS ER RELATERET HERTIL. ANSVARSBEGRÆNSNINGEN SKAL GÆLDE, UANSET OM DEN DERVED MODVIRKER EN EVENTUEL ERSTATNINGSBEFØJELSES ESSENTIELLE HENSIGT, OG DEN SKAL I DET HELE TAGET GÆLDE I DEN VIDEST MULIGE UDSTRÆKNING TILLADT IFØLGE LOVEN. 

I VISSE LANDE ER EN SÅDAN FRASKRIVELSE ELLER BEGRÆNSNING AF ANSVAR FOR HÆNDELIGE SKADER OG FØLGESKADER IKKE LOVLIG, HVILKET KAN BEVIRKE, AT OVENNÆVNTE ANSVARSFRASKRIVELSER OG -BEGRÆNSNINGER IKKE GÆLDER FOR LICENSTAGER. 

Uden at indskrænke ovenstående begrænsninger er 3Com under ingen omstændigheder ansvarlig for forsinkelser eller fejl i 3Coms ydeevne, der direkte eller indirekte skyldes naturkatastrofer, forhold uden for 3Coms kontrol, herunder – men ikke begrænset til – fejl på Internet, computerudstyrsfejl, fejl ved telekommunikationsudstyr, fejl ved andet udstyr, strømsvigt, strejker, arbejdskampe, oprør, undergravende virksomhed, civile opstande, mangel på arbejdskraft eller materialer, brand, oversvømmelser, uvejr, eksplosioner, force majeure, krig, regeringsindgreb, retskendelser i ind- og udland, tredjeparts misligholdelse af forpligtelser samt udfald eller udsving i leverancer af varme-, lys- og klimaanlæg. 

Diverse bestemmelser. Disse betingelser er underlagt og fortolkes i henhold til californisk ret – dog uden at tage hensyn til bestemmelser om international privatret i californisk ret – uden hensyntagen til licenstagers opholdsland. Skulle en retsinstans anse en bestemmelse – eller en del deraf – i disse betingelser for at være strid med gældende ret, skal dette være uden betydning for resten af betingelserne, der skal gælde i fuldt omfang. 

Disse betingelser udgør den eneste aftale mellem parterne om aftalens genstand og erstatter eventuelle tidligere eller samtidige udtrykkelige eller underforståede, skriftlige eller mundtlige, aftaler. Fritagelse fra forpligtelserne i betingelserne er kun bindende, hvis de er udfærdiget skriftligt og underskrevet af 3Com.

C. Brug af Google Maps-tjenesten. Brugen af Google Maps-tjenesten er underlagt følgende ekstra betingelser: Google Maps Terms of Service, som findes på http://maps.google.com/help/terms_maps.html, og Google Maps Legal Notices på http://maps.google.com/help/legalnotices_maps.html.

EA0502
Rev. 13/1/09